10.

Anexa XX se modifică după cum urmează: (a) în secțiunea intitulată „Anexa V”, titlul secțiunii 3 se înlocuiește cu următorul text: „3. INFORMAȚII ESENȚIALE”; (b) în secțiunea intitulată „Anexa XII”, titlul secțiunii 3 se înlocuiește cu următorul text: „3. INFORMAȚII ESENȚIALE”; (c) în secțiunea intitulată „Anexa XII”, punctul 4.2.2 subpunctul (ii) se înlocuiește cu următorul text: „(ii) în cazul în care suportul este un indice: — denumirea indicelui; Categoria C — o descriere a indicelui, dacă acesta este compus de emitent sau de orice entitate juridică aparținând aceluiași grup; Categoria A — o descriere a indicelui furnizat de o entitate juridică sau o persoană fizică care acționează în asociere cu emitentul sau în numele acestuia, cu excepția cazului în care prospectul conține următoarele mențiuni: — setul complet de reguli referitoare la indice și informațiile privind performanța acestuia pot fi consultate în mod liber pe site-ul internet al emitentului sau al furnizorului indicelui; și — normele aplicabile (inclusiv metodologia pentru selecția și reechilibrarea componentelor indicelui, descrierea evenimentelor care reprezintă perturbări ale pieței și a regulilor de ajustare) se bazează pe criterii prestabilite și obiective; Categoria A — în cazul în care indicele nu este compus de emitent, sursele din care se pot obține informații despre indice. Categoria C” (d) în secțiunea intitulată „Anexa XIII”, titlul secțiunii 3 se înlocuiește cu următorul text: „3. INFORMAȚII ESENȚIALE”; (e) se adaugă următoarea secțiune: „Anexa XXX Instrucțiuni 1. INFORMAȚII DE FURNIZAT CU PRIVIRE LA ACORDUL EMITENTULUI SAU AL PERSOANEI ÎNSĂRCINATE CU ELABORAREA PROSPECTULUI 1.1. Acordul explicit de utilizare a prospectului din partea emitentului sau a persoanei însărcinate cu elaborarea acestuia și o declarație din care să rezulte că acceptă responsabilitatea pentru conținutul prospectului inclusiv în ceea ce privește o revânzare ulterioară sau un plasament final de valori mobiliare de către orice intermediar financiar care a primit acordul pentru utilizarea prospectului. Categoria A 1.2. Indicarea perioadei în care este valabil acordul de utilizare a prospectului. Categoria A 1.3. Indicarea perioadei de ofertare în care poate fi efectuată o revânzare ulterioară sau un plasament final al valorilor mobiliare prin intermediari financiari. Categoria C 1.4. Indicarea statelor membre în care intermediarii financiari pot utiliza prospectul pentru revânzarea ulterioară sau plasamentul final al valorilor mobiliare. Categoria A 1.5. Orice alte condiții clare și obiective asociate acordului care sunt relevante pentru utilizarea prospectului. Categoria C 1.6. O mențiune scrisă cu caractere îngroșate prin care investitorii sunt informați că, în cazul unei oferte făcute de către un intermediar financiar, acesta le va furniza investitorilor informații cu privire la condițiile ofertei în momentul în care va fi făcută oferta. Categoria A 2A INFORMAȚII SUPLIMENTARE DE FURNIZAT ATUNCI CÂND ACORDUL ESTE DAT UNUIA SAU MAI MULTOR INTERMEDIARI SPECIFICAȚI 2A.1 Lista și identitatea (nume și adresă) intermediarului sau ale intermediarilor financiari autorizați să utilizeze prospectul. Categoria C 2A.2 Indicarea modului în care vor fi publicate și a locului unde vor fi disponibile orice noi informații cu privire la intermediarii financiari necunoscuți la momentul aprobării prospectului, a prospectului de bază sau al depunerii condițiilor finale, după caz. Categoria A 2B INFORMAȚII SUPLIMENTARE DE FURNIZAT ATUNCI CÂND ACORDUL ESTE DAT TUTUROR INTERMEDIARILOR FINANCIARI 2B.1 O mențiune scrisă cu caractere îngroșate prin care investitorii sunt informați că toți intermediarii financiari care utilizează prospectul trebuie să precizeze pe site-ul lor internet că utilizează prospectul conform acordului și condițiilor asociate acestuia. Categoria A”